הסכם שכר טרחת עורך דין

**שם הלקוח:** , **ת.ז:**

**כתובת:** , **טלפון/נייד:**

**מהות העניין: תקבולים בגין תביעה להכרה באדם כנכה לפי חוק נכי רדיפות נאצים, התשי"ז- 1957**

**מוסכם בין הצדדים כי שכר הטרחה יהיה כדלקמן**:

1. אם יתקבל תגמול חודשי ו/או תשלומים רטרואקטיביים:

שכר הטרחה שישולם יעמוד על סכום של 6,583 ₪ מכוח צו נכי רדיפות הנאצים (הגבלת שכר טרחה) (תיקון), התשע"א-2010. סכום זה יש להצמיד למדד המחירים לצרכן העדכני, ועליו יש להוסיף מע"מ.

1. יובהר כי **שכר הטרחה הנ"ל מותנה בתוצאות**. משמעות הדבר היא כי הוא ישולם רק באם תתקבל התביעה להכרה וישולמו תגמולים חודשיים מהרשות לזכויות ניצולי השואה שבמשרד האוצר.
2. שכר הטרחה יחול לגבי: תביעה, ערר או ערעור לפי חוק נכי רדיפות הנאצים התשי"ז-1957 אשר עניינם הכרה באדם כנכה רדיפות הנאצים, לרבות בקשה לקבלת נכות של 25%.

שכר הטרחה המוסכם לעיל **כולל**, בין היתר, ייעוץ משפטי, טיפול בצילום המסמכים, שליחת הבקשות לרשות לזכויות ניצולי השואה, ייצוג בוועדות עררים וייצוג בבית משפט.

**הערות**:

שכר הטרחה המוסכם לעיל **לא כולל** הוצאות מכל סוג, לרבות אגרות, תשלומים לגורמים שונים במסגרת ההליכים, כגון: מומחים רפואיים, יועצים, רפואיים איסוף תיעוד, הוצאות משרדיות וכיוצ"ב. הוצאות אלו ישולמו בנפרד על ידי הלקוח כנגד הצגת חשבוניות כדין.

הסכם שכר טרחה זה **אינו חל** על קבלת תגמול לנזקק או תגמול לנצרך, וכן תביעות להגדלת אחוזי נכות (הכרה במחלות נוספות, החמרה במצב רפואי ונפשי וכדומה).

**תנאי תשלום**:

1. ישולם הסכום בתשלומים העוקבים לתשלומים המתקבלים מן הרשות לזכויות ניצולי שואה.

**או-**

1. באם יתקבל תשלום רטרואקטיבי, ישולם מלוא הסכום בתשלום חד פעמי. באם לא יתקבל תשלום רטרואקטיבי אלא תשלומים חודשיים בלבד, ייתכן והסכום החד פעמי אותו יידרש הלקוח לשלם כשכר טרחה יהיה גבוה מסכום תגמולי הביטוח החודשיים אשר התקבל בפועל עד לאותו מועד.

**או-**

1. כל דרך אחרת עליה יסכימו הצדדים בכתב, תוך 30 יום מקבלת הלקוח את התשלום הראשון.

תאריך: חתימת הלקוח:

תאריך: חתימת עורך הדין: